**Sajtóközlemény**

**Cím: Dunaújvárosi Dózsa Mozi Centrum energetikai fejlesztése**

**2020. december 31.**

Dunaújváros Megyei Jogú Város Önkormányzata a Dózsa Mozi Centrum energetikai korszerűsítését valósította meg. Az infrastrukturális fejlesztésre 196,00 millió forint vissza nem térítendő európai uniós támogatást nyert el az Önkormányzat a Terület- és Településfejlesztési Operatív Program TOP-6.5.1-16 Önkormányzati épületek energetikai korszerűsítése című felhíváson. Az „Dunaújvárosi Dózsa Mozi Centrum energetikai fejlesztése” megnevezésű, TOP-6.5.1-16-DU1-2018-00001 azonosítószámú projekt a Széchenyi 2020 program keretében valósult meg.

A projekt a dunaújvárosi Dózsa Mozi Centrum energetikai korszerűsítésével az Önkormányzat kiadásainak csökkentését, továbbá az önkormányzati intézményrendszer környezeti károsító hatásának redukálását tűzte ki célul.

A Dózsa Mozi Centrumot 1951-52-ben építették Szrogh György tervei alapján, az önkormányzati tulajdonban álló épület a 9/2004 NKÖM rendelet alapján műemléki védettséget élvez. A Dózsa Mozi napjainkban is fontos kulturális központként üzemel – kiállításoknak, koncerteknek és rendezvényeknek ad helyet, az épület előtti tér pedig központi találkozó és pihenőhely a városban. Az épület belső felújítása és akadálymentesítése a TOP-6.3.2-15-DU1-2016-00001 projekt keretében valósult meg.

A projektben a pályázati felhívásban szereplő feltételeknek megfelelően az Önkormányzati tulajdonú épületek energiahatékonyság-központú fejlesztése, külső határoló szerkezeteik korszerűsítése valósult meg, a külső hőszigetelés, lapos tetőszerkezet felújításával és nyílászárók cseréjével.

Az épület műemléki jellege miatt a kivitelezés során nem tudott teljesülni minden jelenleg érvényben lévő épületenergetikai előírás, azonban a projekt megvalósításával hosszú időre megoldódott a Dózsa Mozi Centrum épületének külső szerkezeti állagmegóvása, továbbá nagyságrendekkel csökkentek az energiafelhasználás költségei.

A „Dunaújvárosi Dózsa Mozi Centrum energetikai fejlesztése” elnevezésű, TOP-6.5.1-16-DU1-2018-00001 azonosítószámú projekt a Széchenyi 2020 program keretében 2019.02.01 - 2020.12.31. között valósult meg.

**További információ kérhető:**

Vasmű u. 41. Irodaház Kft

e-mail cím: ugyfelszolgalat@v41.hu